фитосанитарни мерки. Тези изпитвания водят до заключението, че естественото разпространение на посочения вредител е изключено.
 2.При намаляване на ширината на буферната зона съгласно параграф 1 съответната държава членка незабавно уведомява Комисията и другите държави членки за мотивировката за това намаляване.
 3.Чрез дерогация от член 4 съответната държава членка може да реши да не определя незабавно демаркационна област, когато са изпълнени всички посочени по-долу условия:
 а)налице са доказателства, че посоченият вредител е бил наскоро въведен в областта с растенията, по които е бил установен, или че посоченият вредител е бил открит в обект с физическа защита от векторите на същия вредител;
 б)резултатите от проверките сочат, че тези растения са били заразени преди въвеждането им в съответната област;
 в)въз основа на изпитвания, проведени в близост до тези растения, не са открити вектори, които да разпространяват посочения вредител.
 4.В случая, посочен в параграф 3, съответната държава членка:
 а)извършва годишно наблюдение в продължение на поне две години в областта, където за пръв път е потвърдено присъствието на посочения вредител, за да определи дали са били заразени и други растения и дали следва да се предприемат някакви допълнителни мерки;
 б)уведомява Комисията и останалите държави членки за причините, поради които не е определена демаркационна област, и за резултатите от наблюдението, посочено в буква а), веднага след като те бъдат на разположение.
 Член 6
 Премахване на демаркационните области
 1.Ако въз основа на наблюденията по член 10 посоченият вредител не се открива в дадена демаркационна област в продължение на четири години, тази демаркационна област може да бъде премахната. В такива случаи съответната държава членка уведомява Комисията и останалите държавите членки.
 2.Чрез дерогация от параграф 1, когато съответната държава членка е намалила размера на буферната зона до ширина, не по-малка от 1 km, съгласно член 5, параграф 1, държавата членка може да премахне демаркационната област след изтичането на 12 месеца от нейното първоначално определяне, ако са изпълнени и двете посочени по-долу условия:
 а)в резултат на мерките, предприети съгласно член 5, параграф 1, се е стигнало до заключение с висока степен на увереност, че първоначалното присъствие на посочения вредител е било изолиран случай и в съответната демаркационна област не е имало по-нататъшно разпространение;
 б)възможно най-близо по време до момента на премахването в демаркационната област са извършени изпитвания, при които е взет под внимание информационния картон на Органа за наблюдение на вредителите относно Xylella fastidiosa. За тази цел и като се вземат предвид Насоките на Органа за статистически надеждни и основани на риска наблюдения за Xylella fastidiosa, планирането на наблюдението и схемата за вземане на проби дават възможност с поне 95-процентна сигурност да се установи еднопроцентно ниво на присъствие на заразени растения.
 3.Ако дадена демаркационна област бъде премахната съгласно параграф 2, посочените растения, намиращи се в създадената преди това демаркационна област, биват подложени на интензивни наблюдения през следващите две години. За тази цел и като се вземат предвид Насоките на Органа за статистически надеждни и основани на риска наблюдения за Xylella fastidiosa, планирането на наблюдението и схемата за вземане на проби дават възможност с поне 80-процентна сигурност да се установи еднопроцентно